It-tim tal-Għaqda Dinjija tas-Saħħa li qed jinvestiga l-oriġini tal-Covid-19 f'missjoni li qed jingħad qed tkun kontrollata mill-awtoritajiet Ċiniżi, żar wieħed mis-swieq f'Wuhan fiċ-Ċina. Il-missjoni issa daħlet fit-tielet jum tagħha, wara li t-tim ħareġ mill-kwarantina nhar il-Ħamis li għadda. S'issa t-tim żar l-isptarijiet u wirja li tfakkar l-ewwel sforzi li saru biex tiġi kkontrollata l-imxija f'Wuhan, li kienu jinkludu 76 ġurnata ta' lockdown fil-belt ta' 11-il miljun persuna. Matul il-ħmistax li għandu f'Wuhan, it-tim mistenni jżur laboratorji, aktar swieq u sptarijiet. L-ewwel każi ta' coronavirus kienu ġew identifikati f'Wuhan lejn l-aħħar tal-2019.